Tartu Linnavalitsus

Raekoja plats 1a (raekoda)

50089 Tartu

Meie 17.02.2023/ÜLD 83

**Taotlus Ringtee 45a, Tartu linn kinnistu ostmiseks**

Taotleme Ringtee 45a kinnistu (katastritunnus 79301:001:0885) võõrandamist AS-le Tartu Veevärk, sest see võimaldab asuda välja arendama reoveepuhasti neljandat etappi, mis on seotud ravimite ja ohtlike ainete eemaldamisega Tartu reoveest, tagab parema turvalisuse reoveepuhastile kui olulisele kriitilisele taristule ja loob võimalusi veeteenuste paremaks toimepidevuseks.

Ringtee 45a kinnistu asub suures osas kahe AS Tartu Veevärgile kuuluva kinnistu – Tähe 118 ja Ringtee 45 - vahel. Varasemates üldplaneeringutes oli see kavandatud tänavakoridoriks, kuid need plaanid ei ole realiseerunud. Täna on Ringtee 45a reoveepuhasti kujas tehnoloogiliste protsesside vahetus läheduses. Lõhnahäiringute, kujas kehtivate piirangute ning kinnistul asuvate oluliste torustike tõttu on seda kinnistut keeruline muudeks otstarveteks kasutada.

Tartu Linnavalitsus on tellinud eksperthinnangu nr 220914-02A (20.10.2022), milles on kinnistu väärtuseks hinnatud 300 000 €.

Teeme ettepaneku võõrandada Ringtee 45a, Tartu linn AS-Le Tartu Veevärk hinnaga 300 000 €.

Toomas Kapp

Juhataja

*/digiallkirjastatud/*